section_heading: Povijest
paragraph_text: HKAD Domagoj osnovan je radi preokretanja negativnih vodilja u hrvatskom društvu. Hrvatska inteligencija u ono je vrijeme bila umnogome otuđena od vlastitoga naroda. S kršćanstvom nespojive filozofije i pokreti tresli su hrvatskom javnošću i društvom, negativno utječući na njih: filozofska strujanja liberalizma i djelovanje masonerije. Zbog svega toga članstvo HKAD Domagoj izabralo je riječi "Bog, narod i socijalna pravda" za svoje geslo. Velike su snage uložene na oživotvorenje socijalne pravde, jedno od osnovnih načela Hrvatskoga katoličkoga pokreta. HKAD Domagoj tako je djelovao na više polja: vjerskom, socijalnom i ekonomskom. Odgojio je velik broj hrvatskih znanstvenika i književnika od kojih su mnogi zbog svoga javnog ispovijedanja vjere žrtvovali visoke položaje i sveučilišne katedre.